CELEX: C2006/131/44
Language: et
Date: 2006-06-03 00:00:00
Title: Kohtuasi C-94/05: Euroopa Kohtu (teine koda)  16. märtsi 2006.  aasta otsus (Bundesverwaltungsgericht'i eelotsusetaotlus) — Emsland-Stärke Gmbh  versus  Landwirtschaftskammer Hannover (Ühine põllumajanduspoliitika — Määrus (EÜ) nr 97/95 — Tärklist tootvatele ettevõtjatele makstavad lisatasud — Lisatasu maksmise tingimused — Sanktsioonid — Proportsionaalsus — Määrus (EÜ, Euratom) nr 2988/95 — Euroopa ühenduste finantshuvide kaitse)

3.6.2006   
            
            
               ET
            
            
               Euroopa Liidu Teataja
            
            
               C 131/25
            
         Euroopa Kohtu (teine koda) 16. märtsi 2006. aasta otsus (Bundesverwaltungsgericht'i eelotsusetaotlus) — Emsland-Stärke Gmbh versus Landwirtschaftskammer Hannover
   (Kohtuasi C-94/05) (1)
   
   (Ühine põllumajanduspoliitika - Määrus (EÜ) nr 97/95 - Tärklist tootvatele ettevõtjatele makstavad lisatasud - Lisatasu maksmise tingimused - Sanktsioonid - Proportsionaalsus - Määrus (EÜ, Euratom) nr 2988/95 - Euroopa ühenduste finantshuvide kaitse)
   (2006/C 131/44)
   Kohtumenetluse keel: saksa
   Eelotsusetaotluse esitanud kohus
   Bundesverwaltungsgericht
   Põhikohtuasja pooled
   
      Hageja: Emsland-Stärke Gmbh
   
      Kostja: Landwirtschaftskammer Hannover
   Kohtuasja ese
   Eelotsusetaotlus — Bundesverwaltungsgericht — Komisjoni 17. jaanuari 1995. aasta määruse (EÜ) nr 97/95, milles sätestatakse üksikasjalikud eeskirjad, kohaldamaks nõukogu määrust (EMÜ) nr 1766/92 kartulitootjatele makstavate miinimumhindade ja kompenseerivate maksete suhtes ning nõukogu määrust (EÜ) nr 1868/94, millega kehtestatakse kartulitärklise tootmise kvoodisüsteem (EÜT L16. lk 3), mida on muudetud komisjoni 24. juuni 1996. aasta määrusega (EÜ) nr 1125/96, artikli 13 lõike 4 tõlgendamine — Lisatasu andmise tingimused — Tärklist tootva ettevõtja ja mitte kartulitootja, vaid vahendaja, kes hangib kartulid kas otse või kaudselt kartulitootjatelt, vahel sõlmitud leping — Sanktsioonid
   Resolutiivosa
   
               1.
            
            
               Komisjoni 17. jaanuari 1995. aasta määruse (EÜ) nr 97/95, milles sätestatakse üksikasjalikud eeskirjad, kohaldamaks nõukogu määrust (EMÜ) nr 1766/92 kartulitootjatele makstavate miinimumhindade ja kompenseerivate maksete suhtes ning nõukogu määrust (EÜ) nr 1868/94, millega kehtestatakse kartulitärklise tootmise kvoodisüsteem, muudetud komisjoni 24. juuni 1996. aasta määrusega (EÜ) nr 1125/96, artikli 13 lõikes 4 sätestatud sanktsiooni kohaldatakse ka tärklist tootva ettevõtja suhtes, kes ostab kartuleid vahendajalt, kes hangib neid kas otse või kaudselt kartulitootjatelt ja seejuures ei ole vajalik, et tärklist tootev ettevõtja oleks talle määratud alamkvooti ületanud, ning seda ka juhul, kui pooled nimetavad kõnealust kartulite ostmise ja tarnimise lepingut “külvieelseks lepinguks” ning pädev siseriiklik ametiasutus on selle lepingu nimetatud määruse artikli 4 lõigete 2 ja 3 alusel heaks kiitnud, kuid sama määruse artikli 1 punktide d ja e mõttes seda külvieelseks lepinguks pidada ei saa.
            
         
               2.
            
            
               Teise küsimuse esimese osa uurimisel ei ilmnenud ühtegi asjaolu, mis mõjutaks määruse nr 97/95, muudetud määrusega nr 1125/96, artikli 13 lõike 4 kehtivust seoses õiguskindluse põhimõttega.
            
         
               3.
            
            
               Teise küsimuse teise osa uurimisel ei ilmnenud ühtegi asjaolu, mis mõjutaks määruse nr 97/95, muudetud määrusega nr 1125/96, artikli 13 lõike 4 kehtivust seoses nõukogu 18. detsembri 1995. aasta määruse (EÜ, Euratom) nr 2988/95 Euroopa ühenduste finantshuvide kaitse kohta, artikli 2 lõigetes 1 ja 3 sätestatud proportsionaalsuse põhimõttega.
            
         
               4.
            
            
               Asjaolu, et pädev siseriiklik ametiasutus oli teadlik, et tärklist tootev ettevõtja ostis kartuleid vahendajalt, kes hankis neid otseselt või kaudselt tootjatelt, ei mõjuta rikkumise kvalifitseerimist hooletusest põhjustatud rikkumisena määruse nr 2988/95 artikli 5 lõike 1 tähenduses ega selle kaudu nimetatud tärklist tootva ettevõtja suhtes määruse nr 97/95, muudetud määrusega nr 1125/96, artikli 13 lõikes 4 sätestatud sanktsiooni kohaldamist.
            
         
      (1)  ELT C 93, 16.4.2005.